**SMERNICA**

**na určenie postupov pri vzniku školských úrazov a**

**nebezpečných udalostí**

 **vypracoval: Mgr. Jozef Cuper,** *riaditeľ školy*

**Dátum schválenia:** 7. 11. 2022 **Dátum účinnosti:** 1. 12. 2022

|  |  |
| --- | --- |
| *Organizácia* | Základná škola |
| *Identifikačné číslo organizácie (IČO)* | **37831640** |
| *Obec a PSČ*  | **Veľký Krtíš,99001** |
| *Ulica a číslo* | **Nám. A. H.Š kultétyho 9** |
| *Štát*  | **Slovensko** |
| *Právna forma*  | **Právny subjekt** |
| *Štatutárny orgán*  | **Mesto Veľký Krtíš** |

Riaditeľ Základnej školy Nám. A. H. Škultétyho, Veľký Krtíš vydáva túto Smernicu na určenie postupov pri vzniku školských úrazov a nebezpečných udalostí.

Týmto sa ruší Smernica na určenie postupov pri vzniku školských úrazov a nebezpečných udalostí. zo dňa 04.01.2019

Platnosť a účinnosť Smernice na určenie postupov pri vzniku školských úrazov a nebezpečných udalostí. od 01.12.2022.

### Veľký Krtíš 7. 11. 2022 Mgr.Jozef Cuper riaditeľ školy

Prerokované na pedagogickej rade dňa: 07.11.2022

Článok 1

**Školský úraz**

Registrovaný školský úraz je poškodenie zdravia (ďalej len úraz) dieťaťa alebo žiaka, ak sa stal:

a) pri výchovno-vzdelávacej činnosti alebo nepovinnej činnosti organizovaných školou alebo v priamej súvislosti s ňou,

b) pri činnostiach, ktoré nie sú uvedené v písmene a) ak ich žiak vykonal na príkaz alebo so súhlasom učiteľa alebo povereného zamestnanca školy.

***Registrovaný školský úraz*** je úraz, ktorý je dôvodom neprítomnosti žiaka v škole na základe stanoviska ošetrujúceho lekára trvajúcej viac ako tri dni alebo smrť žiaka. Škola spisuje záznam o registrovanom školskom úraze najneskôr do štyroch dní po oznámení vzniku registrovaného školského úrazu. Ak sa jedná o neplnoletého žiaka, k jeho spísaniu sa prizve zákonný zástupca žiaka.

***Neregistrovaný školský úraz*** je úraz, ktorý je dôvodom neprítomnosti žiaka v škole na základe stanoviska ošetrujúceho lekára trvajúceho menej ako štyri dni, poprípade ak aj nedôjde k neprítomnosti žiaka v škole, ale dôjde k poškodeniu jeho zdravia úrazom.

***Vyšetrením úrazu*** sa rozumie zistenie všetkých okolností a príčin vzniku úrazu, miesta úrazu, svedkov úrazu, zadokumentovanie miesta úrazu ak ide o závažný úraz, uvedenia mena a priezviska pedagogického zamestnanca, ktorý vykonával dozor v čase vzniku úrazu, poprípade mena a priezviska zamestnanca, ktorý dal žiakovi pokyn na činnosť, ktorá viedla k vzniku úrazu.

Škola vnútorným predpisom určí, komu a akým spôsobom sa oznamuje vznik úrazu
a nebezpečnej udalosti.

Článok 2

**Evidencia neregistrovaných školských úrazov**

Škola vedie evidenciu neregistrovaných školských úrazov. Evidencia obsahuje meno, priezvisko žiaka ktorý utrpel úraz, hodinu, deň, mesiac a rok vzniku úrazu, miesto, kde došlo k úrazu, stručný popis úrazu, spôsob ošetrenia a meno a priezvisko pedagogického zamestnanca, ktorý vykonával dozor v čase vzniku úrazu, dátum zapísania úrazu do evidencie neregistrovaných úrazov.

Evidencia školských úrazov sa vedie aj elektronickou formou v AsC agende.

Údaje z evidencie sa využívajú pri spisovaní záznamu o registrovanom školskom úraze v prípade, ak sa následky úrazu prejavia neskôr.

Článok 3

**Spisovanie záznamu o registrovanom školskom úraze**

Záznam o registrovanom školskom úraze spisuje pedagogický zamestnanec, ktorý vykonával dozor v čase vzniku úrazu, ak to nie je možné, tak triedny učiteľ žiaka, prípadne iný zamestnanec poverený riaditeľom školy.

Škola vyšetrí každý úraz, ktorý sa stane žiakovi pri činnostiach uvedených v článku 1. Zistí, čí spĺňa charakter a požiadavky registrovaného školského úrazu. Zároveň zistí príčinu úrazu, kto úraz zavinil, okolnosti jeho vzniku, prijme a vykoná potrebné opatrenia, aby sa zabránilo opakovaniu podobného úrazu. Pritom postupuje podľa článku 1 tejto smernice.

V prípade, ak u žiaka došlo k ťažkej ujme na zdraví podľa Trestného zákona alebo ak nastala smrť žiaka, oznam o registrovanom školskom úraze a podklady z jeho vyšetrovania zasiela škola MŠVVaŠ SR do jedného mesiaca od spísania úrazu.

Článok 4

**Štatistická evidencia o úrazovosti žiakov a študentov**

Škola je povinná pre štatistické účely do 7 kalendárnych dní od vzniku každého školského úrazu tento úraz zaevidovať prostredníctvom aplikácie MŠVVaŠ SR. Štatistická evidencia o školských úrazoch je vedená priebežne len vo webovej aplikácii, iný výkaz na konci školského roka sa nevyplňuje.

Článok 5

**Nebezpečná udalosť**

Nebezpečná udalosť je udalosť, pri ktorej bola ohrozená bezpečnosť alebo zdravie žiaka, ale nedošlo k  poškodeniu jeho zdravia. Škola vedie evidenciu nebezpečných udalostí. Škola po oznámení nebezpečnej udalosti bezodkladne vykoná opatrenia, aby nedošlo k ďalšiemu ohrozeniu života a zdravia žiaka.

Článok 6

**Úschova dokladov**

Škola je povinná uschovávať záznam o registrovanom úraze päť rokov od vzniku tohto úrazu. Rovnaká lehota platí aj pre evidenciu neregistrovaných školských úrazov.

Článok 7

**Záverečné ustanovenia**

1. Všetci pedagogickí a odborní zamestnanci školy boli s touto smernicou oboznámení na pracovnej porade dňa 7. 11. 2022 a prostredníctvom Edupage.

2. Táto smernica o pracovnom postupe školy pri vzniku registrovaného úrazu a pri evidencii nebezpečných udalostí je prístupná všetkým pedagogickým a odborným zamestnancom školy a je záväzná pre všetkých zamestnancov školy. Jej porušenie sa posudzuje ako porušenie pracovnej disciplíny Pracovného poriadku.

3. Táto smernica nadobúda účinnosť od 1. decembra 2022.

### Veľký Krtíš 7. 11. 2022 Mgr.Jozef Cuper riaditeľ školy